Loď *Lipsko* po slávnostnom spustení na vodu
Kormidlovňa *Lipska*
***Lipsko*** je prvá z piatich sesterských lodí, ktoré pre Dopravný podnik mesta Brna (DPMB) postavila lodenica firmy Ješko CZ (Jaroslav Jiráň) v Hlavečníku. Do prevádzky lodnej dopravy na Brnianskej priehrade bola zaradená v roku 2010 pod evidenčným číslom 4823.

Dejiny
------

Z dôvodu potreby postupne obnoviť flotilu lodí vyrobených v rokoch 1950 – 1961 objednal DPMB v roku 2009 sériu piatich nových plavidiel za celkovú sumu 73,915 miliónov Kč u firmy Jesko CZ Pardubice. Stavba prvej lode, ktorá mala nahradiť dožívajúceho *Pionýra* a ktorá bola pracovne pomenovaná *Pionýr II*, začala v máji 2009 po podpísaní zmluvy so staviteľom. Trup bol vyrobený v Lhotke nad Labem, loď potom bola po vode pretiahnutá do lodenice v Hlavečníku u Přelouče, kde bola dokončená. O elektrickú výzbroj sa postarala firma Regul Tech Hradec Králové. Ešte toho istého roku bolo rozhodnuté plavidlo pomenovať po partnerskom meste mesta Brna, nemeckom Lipsku, kde je naopak v prevádzke električka *Brno*.

*Lipsko* bolo počas štyroch dní dopravené na cestnom prívese na Brniansku priehradu, do miesta svojho pôsobiska dorazilo 29. apríla 2010. Po skompletizovaní lodi (horná paluba, kormidlovňa, maketa komína, elektrická výzbroj) bola 1. mája prvýkrát skúšobne spustená na vodu. Krst plavidla a jeho slávnostné spustenie na hladinu priehrady prebehlo 8. mája pri príležitosti začiatku plavebnej sezóny na Brnianskej priehrade. Z dôvodu poruchy na elektroinštalácii (vypálenie frekvenčného meniča), ktorá bola spôsobená búrkou v noci zo 6. na 7. mája, ale nebolo *Lipsko* zaradené do prevádzky a DPMB musel počkať na dodávku náhradných dielov z Kanady. Skúšobné plavby po oprave začali na konci mája a prvá plavba s cestujúcimi v pravidelnej prevádzke prebehla 12. júna 2010. Spočiatku išlo iba o plavby na tzv. malom okruhu do Rokle a objednané jazdy, na veľký okruh do Veverskej Bítýšky mohlo *Lipsko* vyplávať až po úprave prístavných mostíkov 1. júla 2010.

Po skúsenostiach s prvým rokom prevádzky novej lodi vyhlásilo DPMB výberové konanie na dodatočné úpravy plavidla. To vyhrala za sumu 1 525 053 Kč firma Jesko CZ, ktorá *Lipsko* vybavila predným dokormidlovacím zariadením, fotovoltaickými článkami na streche kormidelne pre posilnenie užívateľskej batérie, bezpečnostnými bránkami v hlavných vchodoch a náporovými vetracími kanálmi nad čelným oknom dolnej paluby.

Konštrukcia
-----------

Loď *Lipsko* patrí medzi veľké lode prevádzkované DPMB na Brnianskej priehrade. Ide o dvojpalubovú loď s hornou (tzv. slnečnou) palubou, v ktorej prednej časti sa nachádza kormidelňa a vzadu maketa komína (v skutočnosti nádrž na vodu a sklad). Celá dolná paluba je uzavretá, v bezbariérovom prevedení, v zadnej časti plavidla sú záchody a schodisko na hornú palubu. Loď je poháňaná asynchrónnym elektromotorom s výkonom 45 kW cez frekvenčný menič z trakčnej batérie. Elektromotor uvádza do pohybu bronzovú štvorlistú vrtuľu s priemerom 686 mm.

* Dĺžka trupu: 25,00 m
* Šírka trupu: 6,22 m
* Maximálna ponor: 1,15 m
* Hmotnosť prázdnej lode: 58 t
* Obsaditeľnosť: 200 osôb
* Max. rýchlosť: 15 km/h

Referencie
----------

1. 1 2   *Detail vozu DPMB 4823 (2-pal.)* [online]. Bmhd.cz, [cit. 2010-06-21]. Dostupné online.
2. ↑   *Zakázka na dodání 5 ks osobních motorových lodí pro provoz na Brněnské přehradě* [online]. Isvzus.cz, [cit. 2010-06-12]. Dostupné online.
3. 1 2  HINČICA, Libor. Nová loď Lipsko na vlnách Brněnské přehrady. *Československý dopravák*, 2010, roč. IX. čís. 4, s. 22-26. ISSN 1804-2309.
4. ↑  FIALOVÁ, Barbora. *Pionýra na brněnské přehradě vystřídá nejkrásnější loď v republice* [online]. Idnes.cz, 2009-10-13, [cit. 2010-06-12]. Dostupné online.
5. 1 2   *Lipsko je tu!* [online]. Dopravní podnik města Brna, 2010-05-12, [cit. 2010-06-12]. Dostupné online.
6. ↑   *Nová loď Lipsko byla slavnostně pokřtěna* [online]. Dopravní podnik města Brna, 2010-05-12, [cit. 2010-06-12]. Dostupné online.
7. ↑   *Nová loď Lipsko, která měla zahájit sezónu, si na svou první plavbu počká* [online]. Česká televize, 2010-05-10, [cit. 2010-06-12]. Dostupné online.
8. ↑   *Loď Lipsko už vyplula, zkušebně* [online]. Dennik.cz, 2010-05-31, [cit. 2010-06-13]. Dostupné online.
9. ↑  HINČICA, Libor. Nové lodě na Brněnské přehradě. *Československý dopravák*, 2011, roč. X. čís. 3, s. 26 – 27. ISSN 1804-2309.
10. ↑  ECLER, Martin. V Polabí se staví nová loď pro Brno. *Zpravodaj*, 11. 09 2009, roč. X. čís. 3, s. 26 – 27. Dostupné online [cit. 2010-06-12].

Iné projekty
------------

Commons
* Spolupracuj na Commons Commons ponúka multimediálne súbory na tému **Lipsko (loď)**

Zdroj
-----

*Tento článok je čiastočný alebo úplný preklad článku Lipsko (loď) na českej Wikipédii.*

| * z
* d
* u
Lode Dopravného podniku mesta Brna |
| --- |
| jednopalubové | 

|  |  |
| --- | --- |
| prevádzkované | *Brno* (1949) (pôvodne *Úderník*) |
| vyradené | *Brno* (1946) • *Morava* (1946) • *Svratka* (1946) (čln) • *Veveří* (1947) • *Pionýr* (1950) • *Mír* (1952) |

 |
| dvojpalubové | 

|  |  |
| --- | --- |
| provádzkovné | *Lipsko* (2010) • *Utrecht* (2011) • *Vídeň* (2011) • *Dallas* (2012) • *Stuttgart* (2012) |
| vyradené | *Praha* (1953) • *Dallas* (1955) (pôvodne *Moskva*) • *Bratislava* (1956) • *Veveří* (1961) (pôvodne *Kyjev*) |

 |
| postavené v DPMBpre iných prevádzkovateľov | *Gladius* (1957) (pôvodne *Družba*) • *Mír* (1957) • *Svoboda* (1958) • *Žilina* (1958) • *Malše* (1959) (pôvodne *Solidarita*) |